Na osnovu člana 64 Zakona o privrednim društvima („Sl.list RCG“, br. 6/02 i „Sl. list CG“, br. 17/07, 80/08, 40/10, 36/11 i 40/11) a u vezi sa članom 13 Zakona o unaprjeđenju poslovnog ambijenta („Sl. list CG“, br. 40/10), člana 34 i člana 45 stav 1 tačka 14 Zakona o lokalnoj samoupravi („Sl. list RCG“, br. 42/03, 28/04, 75/05 i 13/06 i „Sl.list CG“, br. 88/09, 03/10, 73/10 i 38/12 ), člana 11 i 12 Zakona o sportu („Sl.list CG“, br. 36/11) i člana 63 stav 1 tačka 14 Statuta Prijestonice („Sl. list CG-Opštinski propisi “, br. 19/09, 37/10 i 26/13), Skupština Prijestonice Cetinje na sjednici održanoj 01.10.2013.godine, donijela je

**ODLUKU**

**o osnivanju Društva sa ograničenom odgovornošću**

**’’ Sportski centar Cetinje’’**

**I OSNOVNE ODREDBE**

**Član 1**

Ovom Odlukom osniva se Društvo sa ograničenom odgovornošću ’’ Sportski centar Cetinje’’ (u daljem tekstu:Društvo), radi obavljanja poslova upravljanja sportskim objektima na teritoriji Prijestonice Cetinje i pružanja ugostiteljskih usluga u Hotelu „Sport In“, u skladu sa ovom Odlukom i Statutom Društva.

**Član 2**

Društvo iz člana 1 ove Odluke osniva se kao jednočlano društvo.

Osnivač Društva je Skupština Prijestonice Cetinje ( u daljem tekstu:Osnivač).

Društvo se osniva na neodređeno vrijeme.

**Član 3**

Društvo samostalno istupa u pravnom prometu, zaključuje ugovore i obavlja druge pravne radnje.

Društvo odgovara za obaveze prema trećim licima cjelokupnom svojom imovinom.

Osnivač odgovara za obaveze Društva do visine svog uloga.

**II NAZIV I SJEDIŠTE DRUŠTVA**

**Član 4**

Društvo posluje pod punim i skraćenim nazivom.

Naziv Društva je: Društvo sa ograničenom odgovornošću ’’ Sportski centar Cetinje’’.

Skraćeni naziv Društva je: DOO ’’ S.C. Cetinje’’.

Sjedište Društva je u Cetinju, ulica Obilića poljana bb.

**III DJELATNOST DRUŠTVA**

**Član 5**

Društvo obavlja djelatnost upravljanja sportskim objektima, koja je djelatnost od javnog interesa.

Djelatnost Društva je:

93.11 Djelatnost sportskih objekata: Rad otvorenih ili zatvorenih sportskih objekata (otvoreni, ograđeni ili pokriveni, sa tribinama za sjedenje ili bez njih):

- Fudbalski, rukometni, i dr. stadioni,

- Tereni za atletska takmičenja,

- Tereni za tenis,

- Hale za rukomet i nogomet,

- Hale za boks,

- Kuglane.

Organizacija sportskih i školskih priredbi u sopstvenim objektima za profesionalne sportiste i amatere na otvorenom i zatvorenom, upravljanje njima, aktivnosti osoblja i rukovođenje osobljem koje radi u tim objektima.

Djelatnost iz stava 1 ovog člana su djelatnosti od javnog interesa.

**Član 6**

Društvo, pored djelatnosti iz člana 5 ove Odluke, može obavljati i druge djelatnosti, a koje ne ugrožavaju djelatnosti od javnog interesa i iste se utvrđuju Statutom.

**IV KAPITAL I FINANSIRANJE DRUŠTVA**

**Član 7**

Kapital Društva čini osnovni kapital JP „Sportski centar Cetinje“, koje je registrovano kod Centralnog registra privrednih subjekata u Podgorici.

Imovinu Društva čine pokretne i nepokretne stvari, novčana sredstva i druga imovinska prava preuzeta iz JP „Sportski centar Cetinje’’, a čiju će vrijednost utvrditi ovlašćeni procjenjivač u skladu sa Zakonom.

**Član 8**

Finansiranje djelatnosti koje imaju karakter od javnog interesa vrši se:

* iz sopstvenih prihoda Društva,
* Budžeta Prijestonice Cetinje,
* iz drugih izvora u skladu sa Zakonom.

Sredstva za obavljanje djelatnosti koje nemaju karakter djelatnosti od javnog interesa obezbjeđuju se iz sopstvenih prihoda Društva.

**V UPRAVLJANJE I RUKOVOĐENJE**

**Član 9**

Društvom upravlja Osnivač, na način i pod uslovima utvrđenim ovom Odlukom i Statutom Društva.

Organizacija i način rada Društva, utvrđuje se Statutom Društva i drugim opštim aktima, u skladu sa zakonom.

**Član 10**

Osnivač Društva:

* daje saglasnost na Statut i statusne promjene,
* odlučuje o restrukturiranju Društva,
* odlučuje o povećanju i smanjenju kapitala Društva,
* daje saglasnost na godišnji plan i finansijski plan Društva,
* usvaja izvještaj o poslovanju Društva,
* donosi odluku o raspodjeli dobiti i načinu pokrića gubitka,
* daje saglasnost na cjenovnik usluga koji utvrđuje Odbor direktora,
* daje saglasnost na promjenu djelatnosti Društva.

**Član 11**

Nadzor nad radom Društva vrši organ lokalne uprave nadležan za sport.

**Član 12**

Organi Društva su Odbor direktora i Izvršni direktor.

**Član 13**

Odbor direktora je organ upravljanja Društva.

Članovi Odbora direktora dužni su da u obavljaju funkcije postupaju sa pažnjom dobrog privrednika i u svom radu ne smiju zastupati interese trećih lica.

**Član 14**

Odbor direktora imenuje Skupština Prijestonice Cetinje, na period od 4 godine.

Prava, obaveze i odgovornosti Odbora direktora i Izvršnog direktora utvrđuju se Statutom Društva.

Uslovi za imenovanje Odbora direktora utvrđuju se Statutom Društva.

**Član 15**

Odbor direktora čini predsjednik i četiri člana.

Odbor direktora punovažno odlučuje ako na sjednici prisustvuje većina članova Odbora direktora, a odluke donosi većinom ukupnog broja članova.

**Član 16**

Odbor direktora:

* donosi Statut Društva uz saglasnost Osnivača,
* utvrđuje poslovnu politiku Društva i donosi akta za njeno izvršenje,
* usvaja godišnji program rada Društva,
* usvaja planove i programe iz oblasti za koje je Društvo osnovano,
* usvaja godišnji finansijski iskaz i izvještaj o radu Društva,
* predlaže Osnivaču promjenu osnivačkog kapitala,
* predlaže Osnivaču raspodjelu dobiti i način pokrića gubitka,
* bira i razrješava Izvršnog direktora uz saglasnost Osnivača,
* bira ovlašćenog revizora i usvaja izvještaj revizora,
* utvrđuje cjenovnik usluga,
* donosi opšti akt o organizaciji i sistematizaciji radnih mjesta Društva,
* odlučuje o kreditnom zaduženju Društva uz saglasnost Osnivača,
* donosi opšti akt o minimumu procesu rada koji mora biti zadovoljen tokom štrajka zaposlenih,
* vrši druge poslove u skladu sa zakonom, Statutom Društva i ovom Odlukom.

**Član 17**

Izvršni direktor je organ rukovođenja Društva.

Izvršni direktor odgovara za zakonitost, ekonomičnost i efikasnost rada Društva Odboru direktora.

Izvršnog direktora bira Odbor direktora uz saglasnost Osnivača, na osnovu javnog konkursa.

**Član 18**

Mandat Izvršnog direktora traje četiri godine uz mogućnost ponovnog imenovanja.

Uslovi za izbor Izvršnog direktora utvrđuju se Statutom Društva.

**Član 19**

Izvršni direktor:

* zastupa i predstavlja Društvo,
* organizuje i vodi poslovanje Društva,
* sprovodi utvrđenu poslovnu politiku i izvršava odluke Odbora direktora,
* predlaže programe i planove u oblastima za koje je Društvo osnovano,
* priprema predlog godišnjeg plana rada, finansijskog plana i godišnjeg finansijskog iskaza Društva,
* podnosi izvještaj o realizaciji godišnjeg plana rada i finansijskog plana Društva,
* zaključuje ugovore u ime Društva u skladu sa ovom Odlukom i Statutom Društva,
* odlučuje o pravima, obavezama i odgovornostima zaposlenih u skladu sa zakonom,
* imenuje i razrješava rukovodeća lica u skladu sa ovom Odlukom, Statutom i opštim aktima,
* predlaže akt o organizaciji i sistematizaciji sistematizaciji radnih mjesta Društva,
* predlaže akt o minimumu procesa rada za vrijeme štrajka,
* organizuje i sprovodi zaštitu na radu, protivpožarnu zaštitu, zaštitu životne sredine i zaštitu objekata Društva,
* obavlja i druge poslove u skladu sa zakonom, Statutom i ovom Odlukom.

**VI PRESTANAK DRUŠTVA**

**Član 20**

Društvo prestaje u slučajevima i pod uslovima propisanim zakonom.

**VII PRELAZNE I ZAVRŠNE ODREDBE**

**Član 21**

Društvo je pravni sljedbenik Javnog preduzeća ’’ Sportski centar Cetinje“. Dosadašnje Javno Preduzeće ’’ Sportski centar Cetinje“ nastavlja sa radom kao Društvo sa ograničenom odgovornošću ’’Sportski centar Cetinje’’.

Društvo preuzima prava, obaveze i zaposlene Javnog Preduzeća ’’Sportski centar Cetinje“.

Društvo nastavlja da koristi sredstva koja je koristilo Javno Preduzeće ’’Sportski centar Cetinje“ do dana stupanja na snagu ove Odluke.

**Član 22**

Imenovanje Odbora direktora Društva u skladu sa ovom Odlukom izvršiće se u roku od 90 dana od dana stupanja na snagu ove Odluke.

Do imenovanja Odbora direktora Društva, poslove iz njegovog djelokruga obavljaće dosadašnji Upravni odbor Javnog Preduzeća ’’Sportski centar Cetinje“.

**Član 23**

Statut Društva donijeće se u roku od 60 dana od dana imenovanja Odbora direktora.

**Član 24**

Izvršni direktor Društva imenovaće se u roku od 90 dana od dana donošenja Statuta Društva.

Do imenovanja Izvršnog direktora Društva, funkciju direktora obavljaće dosadašnji direktor Javnog preduzeća „Sportski centar Cetinje“.

**Član 25**

Društvo je dužno da uskladi poslovanje sa ovom Odlukom u roku od šest mjeseci od dana stupanja na snagu ove Odluke.

**Član 26**

Procjena imovine iz člana 7 ove Odluke izvršiće se u roku od šest mjeseci od dana upisa Društva u Centralni registar privrednih subjekata.

**Član 27**

Stupanjem na snagu ove Odluke prestaje da važi Odluka o osnivanju Javnog preduzeća za gazdovanje sportskim objektima čiji je vlasnik Prestonica Cetinje (“Službeni list CG- Opštinski propisi”, br. 33/03).

**Član 28**

Ova Odluka stupa na snagu osmog dana od dana objavljivanja u „Službenom listu CG - Opštinski propisi“.

Broj: 01-030/13-147

Cetinje, 01.10. 2013. godine

SKUPŠTINA PRIJESTONICE CETINJE

Predsjednik Skupštine

prim dr Milutin Vukić